Den tyske filmguldalder

Den tyske filmguldalder er en tidsperiode fra 1919 til 1933. Perioden har haft stor betydning både for kunstnerisk og teknisk udvikling af film. Mange af filmfolkene i Tyskland fik senere karriere i USA og fik sat deres aftryk på branchen.

Historie 
Det Tyske Kejserrige importerede de fleste af deres film før 1. verdenskrig fra Danmark, hvilket resulterede i kronede dage hos Nordisk Film. Men da krigen brød ud, oprettede man UFA (Universum Film Aktiengesellschaft) i 1917, hvor man samlede alle filmstudier under et med henblik på produktion af propagandafilm. Da krigen sluttede, forsatte man dog med produktion af spillefilm, fordi man ønskede at tage kampen op mod amerikanske film.

I tiden efter 1. verdenskrig blomstrede den tyske filmindustri.

Den tyske situation afspillede sig hurtigt i filmene, da de ofte var meget dystre og havde tunge tematikker, hvilket ikke var gældende i f.eks. amerikanske film. Tyskerne havde en metode, hvor ved de brugte lidt og ofte svagere belysninger, samt meget teatralsk skuespil, hvilket ofte bliver kaldt for tysk ekspressionisme. Filmfolkene var også uhyre kreative og opfandt nye måder at bevæge kameraet, så man kunne fortælle mere subjektive historier, hvor man afspejlede sindsyge, alkoholisme osv. Den tyske filmindustri samlede mange store talenter fra hele Europa bl.a. blev den danske skuespillerinde Asta Nielsen en stor stjerne.

Men under det hele ulmede uroen og Det nationalsocialistiske tyske arbejderparti (Nazi-partiet) vandt mere og mere popularitet og da Adolf Hitler som leder af partiet kommer til magten den 10. januar 1933 slutter det hele. Kort tid efter magtovertagelsen udviser han alle jødiske filmfolk ud af landet og dette får også mange andre til at forlade landet af egen vilje, da mange enten var kommunister eller kulturradikale. UFA blev gjort statsejet og selskabet begyndte atter at producere propagandafilm, dog denne gang under hård styring af den tydligere danser- og skuespillerinde Leni Riefenstahl, som nu blev cheffotograf under ledelse af propagandaminister Joseph Goebbels. Der menes at omtrent 800 personer forlod Nazi-tyskland til fordel for Hollywood, da der var mest arbejde at hente der. Mange af disse filmfolk udviklede senere filmgenren Film noir.

Nævneværdige film fra perioden 

 1919 - Doktor Caligaris kabinet (Das Cabinet des Dr. Caligari)
 1920 - Der Golem
 1922 - Dr. Mabuse, der Spieler
 1922 - Nosferatu, eine Symphonie des Grauens
 1924 - Hotel Atlantic (Der letzte Mann)
 1924 - Nibelungerne - Siegfried (Die Nibelungen: Siegfried)
 1925 - Bag Glædernes Maske (Die freudlose Gasse)
 1926 - Faust
 1926 - Die Abenteuer des Prinzen Achmed
 1927 - Metropolis
 1927 - Berlin: Die Sinfonie der Grosstad
 1928 - Geschlecht in Fesseln
 1929 - Pandoras æske (Die Büchse der Pandora)
 1930 - Den blå engel (Der blaue Engel)
 1931 - M - Eine Stadt sucht einen Mörder
 1932 - Kuhle Wampe oder: Wem gehört die Welt?
 1933 - Dr. Mabuses testamente (Das Testament des Dr. Mabuse)

Kendte filmfolk fra perioden

Instruktører 
 Billy Wilder
 Erich von Stroheim
 Ernst Lubitsch
 F.W. Murnau
 Fritz Lang
 G.W. Pabst
 Josef von Sternberg
 Robert Wiene

Skuespillere 
 Marlene Dietrich
 Peter Lorre
 Emil Jannings
 Greta Garbo
 Louise Brooks
 Asta Nielsen

Andre 
 Oskar Fischinger
 Walter Ruttmannn
 Hans Richter
 Lotte Reiniger
 Thea von Harbou

Kildehenvisninger

Eksterne henvisninger 
 http://den2radio.dk/udsendelser/filmnoter-tysk-film-guldalderen/ 
 https://www.kristeligt-dagblad.dk/kultur/tysk-film-er-inde-i-sin-tredje-guldalder

Se også 
 Den danske filmguldalder
 Hollywoods guldalder

Filmhistorie